मैथिली साहित्य आ मिथिलाक संस्कृति पर विमर्शक एकटा मंच । प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
 (ररबोली)
(ररबोली)
(ररबोली 2)
सबसँ बरका बात यैह छैक जे 'हम ऐ ठाम फूसिये समै गमा रहल छी ' । ने केकरो हम्मर परवाह छैक ने हम रहिये के किछु असर क' रहल छियै । जइ भाषा ल' के हम उड़' चाहै छियै ,ओकर बाउंडरी आ छत एकदम सीमेंटेट छैक । विशाल द्वार आ खिड़कीक कोन बात हवा पास करै वला वेंटीलेटरोक नितांत अभाव छैक ऐ ठाम । आ यदि कुनो भूर छैक त' ओहिए ठामक चाली-चुट्टीक लेल । एखनो सोचि ले वौआ ,जिनगी बीत जेतौ आ 'नोइसो' नइ मिलतौ ।
 मिथिला आ मैथिली ,नामे पर्याप्त छैक आ ऐ नामक दोहन करबाक लेल किसिम किसिमक लोक ,आंदोलनकर्ता ,कवि-साहित्यकार,नेता ,दलाल,चाटुकार( आ किछु वास्तव मे गंभीर मैथिल) सब तैयार छथिन । सब अपना-अपना हिसाबे मिथिला आ मैथिलीक सेवा क' रहल छैक । केओ विधायक,सांसद छैक ,केओ नाच-गान सँ कमा रहल छैक ,केओ ठीकेदारी आ दलाली क' । केओ साहित्य अकादमी पुरस्कार प्राप्त क' 'बहि' रहल छैक आ 'बहबा' केर ई तिलसंकरतिया परंपरा चेला-गुरूक एकटा नमहर श्रृंखला तैयार केने जा रहल छैक । एत' सब केओ बहबाक लेल तैयार छैक । अफसोस पुरस्कारे कम छैक ! बस एकटा साहित्य अकादमी ,एकटा यात्री पुरस्कार ,एकटा प्रबोध सम्मान. . . . . . . . . . च. . च. . . बेचारा मैथिल ! देखियौ ओ बह' चाहै छैक ! अहां बहबै ने !
 Subscribe to: Posts (Atom)